Convention bulgaro-ottoman (1915)

Le convention de Sofia inter Bulgaria e le Imperio Ottomano (Turquia) esseva signate le 6 de septembre (24 de agosto OS) 1915. Ille rectificava le frontieras inter le duo paises in favore de Bulgaria pro portar iste pais al Prime Guerra Mundial al latere del Potentias Central.

Un alliance defensive inter Bulgaria e Turquia habeva essite concluse le 19 de agosto de 1914, ma negotiationes pro le intervention de Bulgaria in le guerra non comenciava inter le duo partitos usque maio 1915. Illo deveniva clar rapide que Bulgaria cercava un rectification del frontieras, e Germania e Austria-Hungaria exerciteva pression sur le Ottomano pro acceptar lo. Le Austro-Hungaros, de lor latere, esseva convencite que un alliance turco-bulgaro mantenerea Grecia e Romania neutral. Le ambassator german in Turquia, Hans von Wangenheim, non esseva convencite per le proposte alliance, crede que le neutralitate de Romania poteva esser securisate solo per concessiones territorial austro-hungare. Le ambassator austro-hungare, Johann von Pallavicini, convinceva le Ottomano a acceptar un rectification del frontieras, ma Bulgaria initialmente refuseva a considerar abandonar lor neutralitate — le unic condition super le qual le Ottomano cederea territorio.

Le 6 de agosto de 1915, le Brittanicos lancia un offensiva super Gallipoli que monstra le penuria grave de municiones del Turquia. Le 17 de agosto, le ministro de guerra turc, Enver Pasha, scribeva al chef de stato major german, Erich von Falkenhayn, pro demandar si un offensiva austro-german contra Serbia esseva imminente. Quando ille apprendeva que illo dependeva del intervention de Bulgaria, que in torna dependeva de un pacto turco-bulgaro, le Ottomano arribava rapidemente a un accordo con Bulgaria le 22 de agosto. Illes cedeva le fluvio Maritsa e su margine sinistre a un profunditate de 1.5 kilometros. Isto dava a Bulgaria le controlo del ferrovia al porto Egean de Dedeagach. Isto faceva Edirne (Adrianopoli) vulnerabile al atacco de Bulgaria, ma le signatura del accordo dependeva de un convention militar signate inter Bulgaria, Austria-Hungaria, e Germania.

In addition al convention bulgaro-ottoman, Bulgaria signava etiam un tractato de alliance con Germania e un convention militar inter Germania, Austria-Hungaria, e Bulgaria in Sofia le 6 de septembre. Bulgaria consentiva le transit de provisiones german e austro-hungare per su territorio al Imperio Ottomano e a invader Serbia con un forte militia. Al novembre, le problema critic de provision del Turquia, que habeva minaciava de distruger le regimine in agosto, habeva essite resolvite.